พิจิตรคุมเข้มกระเช้าปลอดเหล้าหวังลดอุบัติเหตุช่วงปีใหม่
หมวด-ทั่วไทยทูเดย์-ใต้ฟ้าลานนา-มีรูป
17 ธ.ค. 2552

หมวด-ทั่วไทยทูเดย์-ใต้ฟ้าลานนา-มีรูป
 
โพสต์ทูเดย์-เมืองชาละวันคุมเข้าร้านค้าขายกระเช้าปลอดเหล้าหวังลดอุบัติเหตุช่วงปีใหม่เนื้อเรื่อง-เจ้าหน้าที่จากสำนักงานคณะกรรมการควบคุมเครื่องดื่มแอลกอฮอล์ กรมควบคุมโรค กระทรวงสาธารณสุข และคณะกรรมการควบคุมเครื่องดื่มแอลกอฮอล์จังหวัดพิจิตร ลงพื้นที่ทำการประชาสัมพันธ์สร้างความเข้าใจ และปรามผู้ประกอบการร้านค้าหลายแห่งในเขตอ.เมือง จ.พิจิตร ห้ามจำหน่ายกระเช้าสุราเป็นของขวัญปีใหม่  
 สำหรับการออกตรวจสอบครั้งนี้เจ้าหน้าที่ได้มีการบันทึกตักเตือนผู้ประกอบการบางรายที่เข้าข่ายการกระทำผิดและให้ข้อมูลที่ถูกต้องในการปฏิบัติตามกฎหมายฉบับนี้ที่มีการบังคับใช้มาตั้งแต่วันที่ 14 ก.พ.2551 ทั้งนี้เจ้าหน้าที่ผู้ปฏิบัติงานกล่าวว่าจะมีการบังคับใช้กฎหมายโดยเฉพาะช่วงงานเทศกาล งานประเพณีเข้มข้นกว่าปกติเพื่อลดจำนวนนักดื่มและปัญหาสังคมอื่นๆที่เกี่ยวเนื่องลง
 ขณะที่นายสอน ขำปลอด ผู้ประสานงานเครือข่ายองค์กรงดเหล้าภาคเหนือตอนล่าง กล่าวว่า ทางเครือข่ายสนับสนุนให้มีการบังคับใช้กฎหมายของภาครัฐอย่างเต็มที่ รวมทั้งจะดำเนินการปลุกกระแสประชาชนร่วมด้วยและเห็นว่าหากคนสังคมมีการลดละเลิกเหล้าได้ก็จะเกิดความสงบสุข